Anugerah Seri Angkasa

Anugerah Seri Angkasa ialah acara penganugerahan yang telah disiarkan di televisyen dan radio di Malaysia. Ia mula dicetuskan oleh Kementerian Penerangan Malaysia pada 1972 dan ia yang dahulunya dikenali sebagai Anugerah RTM merupakan anugerah berprestij yang mengiktiraf para penggiat penerbitan program-program radio dan televisyen terbitan Radio Televisyen Malaysia.

Bagaimanapun mulai tahun 2004, kementerian telah membuka peluang kepada stesen-stesen penyiaran tempatan yang lain untuk turut serta mempertandingkan hasil penerbitan warga kerja masing-masing.

Ternyata peluang itu tidak disia-siakan dan ia mendapat sambutan dan kerjasama menggalakkan. Sejak dari itu, ASA mula mempertandingkan hasil kerja stesen-stesen penyiaran selain RTM seperti Astro, TV3, ntv7, 8TV, Star fm, Best 104, Cats FM, AMP, Manis FM dan IKIM FM.

Ini sekali gus menjadikan ASA bukan setakat medan untuk mempertandingkan hasil kerja para penggiat bidang penyiaran tetapi juga menjadi medan persaingan di kalangan stesen-stesen penyiaran terbabit.

Trend ini dapat dilihat apabila setiap stesen penyiaran berlumba-lumba menghantar pencalonan karya terbaik terbitan masing-masing.

Kategori yang dipertandingkan
Kategori TV
 Drama TV Terbaik
 Drama TV Bersiri Terbaik
 Pengarah Drama TV Terbaik
 Skrip Drama TV Terbaik
 Pelakon Lelaki Drama TV Terbaik
 Pelakon Wanita Drama TV Terbaik
 Pelakon Pembantu Lelaki Drama TV Terbaik
 Pelakon Pembantu Wanita Drama TV Terbaik
 Pelakon Komedi TV Terbaik
 Pelakon Kanak-kanak TV Terbaik
 Buletin Berita TV Terbaik
 Liputan Berita TV Terbaik
 Laporan Khas Berita TV Terbaik
 Liputan Khas Siaran Langsung TV Terbaik
 Dokumentari TV Terbaik
 Majalah TV Terbaik
 Bicarawara TV Terbaik
 Penyampai Berita TV Terbaik
 Wartawan TV Terbaik
 Hiburan Muzikal TV Terbaik
 Komedi TV Terbaik
 Candawara (Game Show) TV Terbaik
 Rancangan Agama TV Terbaik
 Pengacara TV Terbaik
 Penerbitan Sukan TV Terbaik
 Pengulas TV Terbaik
 Rancangan Kanak-Kanak TV Terbaik
 Animasi Penerbitan Tempatan TV Terbaik
 Jurukamera TV Terbaik (Single Camera Production)
 Kru Kamera TV Terbaik (Multiple Camera Production)
 Promo TV Terbaik
 Montaj TV Terbaik
 Suntingan Rancangan TV Terbaik
 Penataan Cahaya Penerbitan Hiburan TV Terbaik
 Audio Rancangan TV Terbaik
 Pengimbangan Muzik TV Terbaik
 Rekaan Set TV Terbaik
 Tatarias TV Terbaik
 Penghibur TV Terbaik

Kategori Radio
 DJ Radio Lelaki Terbaik
 DJ Radio Wanita Terbaik
 Pengulas Radio Terbaik
 Penyampai Berita Radio Terbaik
 Buletin Berita Radio Terbaik
 Liputan Berita Radio Terbaik
 Drama Radio Terbaik
 Skrip Drama Radio Terbaik
 Pelakon Lelaki Drama Radio Terbaik
 Pelakon Wanita Drama Radio Terbaik
 Majalah Radio Terbaik
 Dokumentari Radio Terbaik
 Bicarawara Radio Terbaik
 Rancangan Hiburan Radio Terbaik
 Rancangan Interaktif Radio Terbaik
 Rancangan Agama Radio Terbaik
 PSA Radio Terbaik
 Promo Radio Terbaik (Jingle/Teaser/Sketsa)
 Pengimbangan Muzik Radio Terbaik

Kategori Khas
 Anugerah Khas Juri
 Anugerah Tokoh Seri Angkasa

 Trivia 
 Kali terakhir anugerah ini dibuka hanya kepada RTM ialah pada tahun 2001. 
 Anugerah RTM menggantikan ASA sebagai acara untuk kakitangan RTM sahaja.

 Rujukan 
Persaingan Penyiar Malaysia (Kosmo, 17 Februari 2011)
ASA2010: Pengiktirafan Khas buat Karyawan Penyiaran (Murai.com.my, 17 Februari 2011)
ASA2010 bukan anugerah untuk RTM (Utusan Malaysia, 19 Februari 2011)

Pautan luar


Kategori:Anugerah Seri Angkasa
Kategori:Penubuhan 1972 di Malaysia